Birria

Ang birria ay isang rehiyonal na baryasyon ng barbacoa mula sa kanlurang bahagi ng Mehiko, na karaniwang gawa sa karne ng kambing, baka o tupa. Ang karne ay ibinababad sa adobo na gawa sa suka, pinatuyong sili, bawang, at yerba at pampalasa (kabilang ang komino, dahon ng laurel, at tomilyo) bago lutuin sa sabaw na tinatawag na consomé. Sa simula, ang birria ay isang panrehiyong katawagan sa sa estado ng Jalisco at mga karatig-lugar para sa mga karneng niluto o inihaw sa isang hukay o hurnong nakabaon sa lupa, na tinatawag namang barbacoa sa ibang bahagi ng Mehiko. Ngunit para sa maraming tao ngayon, lalo na sa Estados Unidos, ang birria ay itinuturing nang isang natatanging ulam.

Kadalasan itong inihahain sa mga okasyong panselebrasyon tulad ng kasalan, binyagan, at mga pista gaya ng Pasko at Paskuwa, maging sa mga burol. Nagkakaiba-iba ang paraan ng paghahanda, ngunit karaniwang sinasabay ito sa tortilyang mais, sibuyas, unsoy, at dayap. Inihahain din ang birria bilang palaman ng tako.Rafael Hernández, "Birria," sa Celebrating Latino Folklore: An Encyclopedia of Cultural Traditions [Pagdiriwang sa Alamat ng Latino: Isang Ensiklopedya ng Kultural na mga Tradisyon] (sa wikang Ingles), Tomo 1 (2012, pat. María Herrera-Sobek).

Ang mga restoran o kariton sa kalye na naghahain ng birria ay kilala bilang mga birrierías at matatagpuan sa buong Mehiko, lalo na sa Michoacán at Jalisco. Gayunpaman, may kani-kaniyang baryasyon ng putahe ang mga karatig na estado gaya ng Aguascalientes, Zacatecas, at Colima.

Mga sanggunian

Kategorya:Lutuing Mehikano